Johan-Sebastian Christiansen

Johan-Sebastian Christiansen (født 10. juni 1998) er en norsk sjakkspiller. Han ble stormester i sjakk (GM) i 2018, 20 år gammel.

Christiansen ble IM etter sterke resultat i tre internasjonale turneringer. I Qatar Masters Open i november-desember 2014 tok han 4 poeng på 9 runder mot svært sterk motstand. I Reykjavik Open i mars 2015 tok han 6,5 poeng på 10 runder, et halvt poeng over IM-kravet. I Visma Chess Tournament i Växjö i Sverige i juni 2015 tok han 6 poeng på 9 runder. Han hadde dermed oppfylt kravet om IM-resultat i turneringer med til sammen minst 27 parti. Rating-kravet, kravet til egen rating over 2400 hadde han oppfylt allerede pr. 1. mai 2015. Han ble deretter utnevnt til IM av Verdenssjakkforbundet på FIDE-kongressen i Abu Dhabi 1-9. september 2015.

Christiansen tok sitt tredje og avgjørende napp i stormestertittelen i en turnering i Göteborg som ble spilt i august 2018.

 Resultater 
2016
Christiansen ble nordisk ungdomsmester i sjakk i 2016.Sjakknytt - Johan-Sebastian Christiansen suveren nordisk mester!, besøkt 31. desember 2016. I april vant han Vestfoldmesterskapet 2016. Ved Norgesmesterskapet i lynsjakk vant han, med 6,5 poeng på syv partier.

Han vant Sandefjord Grand Prix i oktober, der han vant alle sine 6 partier, og han vant også Nortekk Superlyn. Ved VM i sjakk 2016 ble han nummer 101, og ved VM i hurtig- og lynsjakk 2016 kom han på 59.-plass med 10,5 poeng, av 120 deltakere.

2018
I august 2018 vant han Manheim Open i Gøteborg og sikret seg den 3. og avgjørende inntegningen i stormestertittelen.

 Referanser 

 Eksterne lenker 

 Johan-Sebastian Christiansens parti  hos NorBase

Kategori:Fødsler i 1998
Kategori:Norske stormestere i sjakk
Kategori:Norske sjakkspillere
Kategori:Personer fra Sandefjord kommune